Cuneiform Tablet CCT 3 16b-17a (BM 113331)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šur-na-da qí-bi-ma um-ma i-dí-IŠTAR-ma a-dí KÙ.BABBAR ša ma-lá ú šé-ni-šu ta-áš-pu-ra-ni a-šùr ú i-lá-áp-ra-at i-il₅ a-bi-ni li-ṭù-lá iš-tù u₄-mì-im ša a tù-ur-ḫu-mì-it ta-li-kà-ni-ma ni-na-me-ru ší-ma-am ša i-na ša-na-im ú 1 ma-na.TA wa-at-ru ú-na-sí-ḫu a ma-lá u₄-me-a URUDU <big_gap> 3-ša-ú i-tù-ur-ma me-at GÚ bu-tù-qá-e lu a-mu-ur-ma a-šur-ma ú i-il₅-kà a-wi-lam i-tí-dí-ma ú KÙ.BABBAR a qá-tí-a ma-qí-it-ma a-dí u₄-mì-im a-nim šu-ta-bu-a-tí ša DUMU a-ni-nim ša tí-de₈-ú AN.NA ú et-ma-sú iš-tí DUG-ṣí-lá-a-šur a šé-bu-li-im i-zi-iz-ma i ša-am-ší lu-qú-tum ú-ṣí-a-ni DUG-a-šur DUMU e-šu-ba-ni e-ru-ub-ma um-ma šu-ut-ma pu-ru a-wi-lim a-dí 5 u₄-me i-ša-kán lu KÙ.BABBAR-pí ú-ta-er ú lu-qú-sú ú-ta-er i ša-am-ší ša ṭup-pu ú-lá-pí-ta-ku-ni té-er-tí a-ṣé-er eṭ-lim i-ta-lá-ak šu-ma lu-qú-tám qá-tí i-ṣa-ba-at li-ba-kà ú li-bi₄ i-ḫa-du